b'\n_START_ARTICLE_\nZrnat sneg\n_START_PARAGRAPH_\nZrnat sneg je padavina v trdem stanju, ki nastaja v oblakih - to so ledene kroglice s premerom manj\xc5\xa1im od 1 mm._NEWLINE_Zrnat sneg se pojavlja v obliki belih neprozornih drobnih zrn, ki so po strukturi zelo blizu sestavi sne\xc5\xbenih kristalov in so podobna sodri, vendar so manj\xc5\xa1a, po videzu bolj plo\xc5\xa1\xc4\x8data ali pa podolgovata. Njihov premer je vedno manj\xc5\xa1i od 1mm. Ko padejo na zemeljsko povr\xc5\xa1ino, odskakujejo od podlage, vendar se ne drobijo.'